Erich Mielke

Vivo 
Origine el familio de batalemaj komunistoj en la kvartalo Wedding li iĝis membro de la junularorganizo de Komunista Partio de Germanio en 1921; poste li aliĝis al Rote Fahne. Persekutite pro murdo de du germanaj policanoj li fuĝis en Sovetunion kie li studis ĉe la Internacia Lenino-lernejo (ruse: Международная Ленинская школа /МЛШ - Meĵdunarodnaja Leninskaja ŝkola / MLŜ) inter 1932 kaj 1936. Poste li militis en la Hispana Enlanda Milito antaŭ ol aktivi agitiste kaj teroriste en Belgujo kaj Franclando. Kaptite en 1943 li kondamnitis je punlaboro en la kadro de la Organizaĵo Todt.

Reveninte en 1945 Berlinon li tuj plenumis diversajn gravajn funkciojn policajn kaj iĝis helpisto de Wilhelm Zaisser, la unua estro de la sekreta polico Stasi. Mielke publike tre konatis pro lia rolo en perfekta kaj teruriga organizo de observado de politikaj malamikoj de Orienta Germanujo. Estro de Stasi li iĝis en 1957 kaj restis sampostene por la daŭro de ne malpli ol 32 jaroj.

La Stasio sub lia komando regis teruron en la lando, malliberigis, torturis, kaj mortigis civitanojn sen proceso, kaj starigis reĝimon de informantoj, uzante centojn da miloj da agentoj kaj helpantoj kiuj spionis senkulpaj civitanoj kaj kolektis kulpigantan materialon kontraŭ ili.

Krome li havis aliajn postenojn (ekz. ano de Volkskammer, do parlamentano inter 1958 kaj 1989). En 1971 li iĝis membro de la Politburoo de la centra komitato de SED, post la politika marĝenigo de Walter Ulbricht kaj la potencakiro de Erich Honecker.

Inter 1953 kaj 1989 li estis prezidanto de la piedpilka klubo SV Dynamo de Dresdeno. Krome li estis honora prezidanto de la klubo BFC Dynamo de Berlino.

En novembro 1989 ĵus antaŭ Turniĝo li demisiis kune kun la aliaj anoj de la registaro de Willi Stoph. Ekspartianigis oni lin kelkajn tagojn poste kaj je la komenco de decembro 1989 li enkarceriĝis. Kondamniĝo faritis pro la mortigo de policanoj en la 1930aj jaroj, pli ol 60 jarojn antaŭe. La procesigo uzis dokumentojn kiuj estis kaŝitaj dum jardekoj en lia persona monŝranko, kaj li estis trovita kulpa kaj sendita al malliberejo sed en 1995 li liberigitis. Li mortis en oldulejo en la berlina kvartalo Neu-Hohenschönhausen.

 Honoroj 
Mielcke estis heroo de Sovetunio kaj portanto de la Scharnhorst-ordeno.

 Literaturo 
 Klaus Bästlein: Der Fall Mielke. Die Ermittlungen gegen den Minister für Staatssicherheit der DDR. Nomos-Verlag, Baden-Baden 2002, ISBN 3-7890-7775-5.
 Jens Gieseke: Revolverheld und oberster DDR-Tschekist. En: Dieter Krüger, Armin Wagner (eld.): Konspiration als Beruf. Deutsche Geheimdienstchefs im Kalten Krieg. Links, Berlin 2003, ISBN 3-86153-287-5, p. 237–263.
 Wolfgang Kießling: Leistner ist Mielke. Schatten einer gefälschten Biographie. Aufbau-Verlag, Berlin 1998, ISBN 3-7466-8036-0.
 Wilfriede Otto: Erich Mielke. Biographie. Aufstieg und Fall eines Tschekisten. Dietz-Verlag, Berlin 2000, ISBN 978-3-320-01976-1.
 Heribert Schwan: Erich Mielke – der Mann, der die Stasi war. Droemer Knaur, München 1997, ISBN 3-426-26980-5.
 Roger Engelmann, Bernd Florath, Helge Heidemeyer, Daniela Münkel, Arno Polzin, Walter Süß: Das MfS-Lexikon. 3a eldono, Ch. Links Verlag, Berlin 2016, ISBN 978-3-86153-900-1, p. 230, surrete.

 Eksteraj ligiloj 


 Wer weinte um den Herrn der Angst? Mielke-Beerdigung im Jahr 2000 (pri lia entombigo)
 Biografio ĉe chronikderwende.de
 Akuzo kontraŭ Mielke pro policanmurdo
 Originala voĉo de Mielke el aŭtuno 1989 kun lia amdeklaro al la orientgermana popolo Ich liebe doch alle
 Parolado de Mielke sekrete antaŭ stasi-anoj el aprilo 1989
 Vizito en la buroo de Mielke
 Hördokumentation zu den auf La ordono de Mielke enstali sekretajn internigejojn en GDR

Kategorio:Germanaj komunistoj
Kategorio:Germanaj politikistoj
Kategorio:Germanaj generaloj
Kategorio:Germanaj spionoj
Kategorio:Stasi
Kategorio:Herooj de Sovetunio
Kategorio:Homoj de la Hispana Enlanda Milito
Kategorio:Personoj de GDR
Kategorio:Membroj de Socialista Unueca Partio de Germanio
Kategorio:Berlinanoj